《城西南陈氏园看芙蓉花复至真如寺 其二》
清代·万光泰

宰官发洪愿，舍宅城南陌。佛爪久纷飞，浮图镇遗迹。

秋光相输净，铃语西风隔。遥看野鹘盘，片段残霞赤。

前村䆉稏熟，细路牛羊夕。更恋石阑斜，松声散晴碧。

作者简介：万光泰（1712-1750）字循初，一字柘坡，浙江秀水人，乾隆元年（1736）举人，举博学鸿词。著有《柘坡居士集》《遂初堂类音辨》《汉音存正》等。